rejauldu/bengali-wikipedia huggingface dataset:
আলেজান্দ্রো রোবাইনা (২০ মার্চ ১৯১৯—১৭ এপ্রিল ২০১০) একজন কিউবান তামাক চাষী ছিলেন।   জীবনী  রোবাইনা কিউবায় অবস্থিত লা হাবানা প্রদেশের আলকুইজার জেলায় জন্মগ্রহণ করেন। তিনি বেড়ে উঠেছেন এবং জীবনের বেশির ভাগ সময় অতিবাহিত করেছেন তামাক উৎপাদনে প্রসিদ্ধ শহর পিনার ডেল রিও প্রদেশের ভুয়েল্টা আবাজো জেলায়, যেখানে তার পরিবার ১৮৪৫ সাল থেকে তামাক উৎপাদন করতো। তিনি দশ বছর বয়সে তার পরিবারের তামাক ব্যবসার সাথে যুক্ত হন যার কিছুক্ষন আগে তিনি প্রথম চুরুট ধূমপান করেন। তার বাবা মারুতো রোবাইনা, একজন প্রশংসিত তামাক চাষী, ১৯৫০ সালে মারা যাওয়ার পর তিনিই চাষের কাজের দায়িত্ব গ্রহণ করেন এবং ১৯৫৯ সালের পর কিউবা বিপ্লবের সময় যখন আবাদি জমির কাজগুলো প্রায়ই সমবায় সমিতিগুলো দ্বারা চলছিল, সেই সময়ও তিনি একজন স্বাধীন চাষী ছিলেন। ২০০৬ সালে সিগার অ্যাফিসিওনাডো নামক সাময়িক পত্রিকার সাথে এক সাক্ষাৎকারে রোবাইনা বলেছিলেন যে তিনি ফিদেল ক্যাস্ট্রোর সাথে কথা বলেন এবং তিনি বলেছিলেন, “ফিদেল, আমি সমবায় কিংবা রাষ্ট্রীয় খামার পছন্দ করি না এবং সেটিই পারিবারিক ভাবে আমার তামাক উৎপাদনে সর্বোত্তম পথ ছিল। সে আমাকে একটি সমবায় সমিতিতে যোগদান করাতে চাচ্ছিল এবং আমি তাতে না করে দেই।“  রোবাইনার জমিতে যেই তামাক উৎপাদন হত প্রায়ই সেটিকে অন্যান্য গুলোর তুলনায় সর্বোত্তম বলা হতো এবং কহিবা ও হোয়ো ডি মন্টেরেয় নামক ভালো ভালো চুরুট প্রতিষ্ঠান গুলো এই তামাক ব্যবহার করতো। রোবাইনা নিজেই নিজেকে “কিউবার তামাকের গডফাদার” উপাধি দিয়েছিলেন।  নব্বই এর দশকে, রোবাইনা কিউবা সরকার থেকে সেই দেশের সর্বোত্তম তামাক উৎপাদনকারী হিসেবে স্বীকৃতি পায়। শিল্পে রোবাইনার এরূপ অবদানের প্রতি সম্মান জানাতে কিউবার সরকারি প্রতিষ্ঠান হাবানস এস. এ. ১৯৯৭ সালে ভেগাস রোবাইনা নামক একটি চুরুটের প্রতিষ্ঠান প্রতিষ্ঠা করেছিল যদিও চুরুট বিশেষজ্ঞরা রোবাইনার চুরুটগুলোতে ব্যবহৃত তামাক সনাক্তকরণে অনেক চেষ্টা করেছিলেন এবং রোবাইনা কখনোই তাদের নির্দিষ্ট উত্তর দেয় নি। রোবাইনা ছিলেন একমাত্র তামাক উৎপাদনকারী যার নামানুসারে কিউবান চুরুট এর নাম ছিল এবং কয়েক দশক বিশ্বে একজন কিউবার বেসরকারি তামাক এবং চুরুট উৎপাদনকারীদের প্রতিনিধি হিসেবে ভ্রমণ করেছিলেন। তিনি বয়স্ক হওয়ার পর তার ভ্রমণ কমে যায়। এসময় হাজারো চুরুট প্রেমী ও পর্যটকরা তার বাড়িতে এসে সাক্ষাত করতেন এবং চারা রোপণ করতেন।  মৃত্যু  ২০০৯ সালে রোবাইনার ক্যান্সার শনাক্ত হয় এবং পিনার ডেল রিও এর স্যান লুইস শহরের নিকটে অবস্থিত তার তামাক বাগান বাড়িতে তিনি মারা যান। তার মৃত্যুর কয়েক বছর আগে তিনি তার আবাদের বেশিরভাগ কাজ তার নাতি হিরোশির কাছে হস্তান্তর করেন।   তথ্যসূত্র    আরো পড়ুন     বিষয়শ্রেণী:কিউবান ব্যক্তি বিষয়শ্রেণী:পিনার ডেল রিওর ব্যক্তি বিষয়শ্রেণী:১৯১৯-এ জন্ম বিষয়শ্রেণী:২০১০-এ মৃত্যু বিষয়শ্রেণী:ক্যান্সারে মৃত্যু
প্যাসাডিনা চক উৎসব রাস্তার চিত্রকর্ম নিয়ে আয়জিত একটি আমেরিকান সাংস্কৃতিক অনুষ্ঠান। ১৯৯৩ সালে লাইট ব্রিংগার প্রকল্প কর্তৃক উৎসবের শুরু হয়েছিল  উৎসবের সময়, শিল্পীরা রাস্তায় চক দিয়ে অস্থায়ী চিত্রকর্ম তৈরি করে, যার মধ্যে রয়েছে মৌলিক কর্ম, সেরা চিত্রকর্মের পুনরাংকন, সিনেমার পোস্টার এবং জনপ্রিয় বা আইকনিক দৃশ্যের চিত্রাংকন, ত্রিমাত্রিক বাস্তবসম্মত কাজ, অ্যানিমেশন, আধুনিক বিমূর্ততা সহ এবং আরও অনেক কিছু। উৎসবটি প্রতি বছর ক্যালিফোর্নিয়ার পাসেও প্যাসাডিনা শহরের কেন্দ্রস্থলে অনুষ্ঠিত হয়। ২০১০ সালে, পাসাডিনা চক উৎসবকে গিনেস ওয়ার্ল্ড রেকর্ডস দ্বারা আনুষ্ঠানিকভাবে পাকা রাস্তায় চক অঙ্কিত চিত্রকর্মের বৃহত্তম প্রদর্শন হিসাবে স্বীকৃতি দেয়। সেবছর  ৬০০ জনের বেশি শিল্পী এবং ১০০,০০০ দর্শক এসেছিল। এখানে সব বয়সের শিল্পীকে বিস্তৃত পরিসরে বিভিন্ন স্তরের চিত্রাংকন দক্ষতা প্রকাশের জন্য দেখা যায়।  ২০২০ সালে কোভিড-১৯ মহামারীর কারণে ভার্চুয়াল উৎসব   হয়েছিল।   তথ্যসূত্র    বহির্সংযোগ      বিষয়শ্রেণী:প্যাসাডিনার পর্যটন আকর্ষণ বিষয়শ্রেণী:ক্যালিফোর্নিয়ার উৎসব বিষয়শ্রেণী:প্যাসাডিনার অনুষ্ঠান বিষয়শ্রেণী:প্যাসাডিনার সংস্কৃতি বিষয়শ্রেণী:১৯৯৩-এ প্রতিষ্ঠিত উৎসব বিষয়শ্রেণী:মার্কিন যুক্তরাষ্ট্রের পথ শিল্প উৎসব
লংডিং জেলা (Pron:/lɒŋˈdɪŋ/) ভারতের উত্তরপূর্বাঞ্চলীয় রাজ্য অরুণাচল প্রদেশের ১৭ টি জেলার মধ্যে একটি ।ইহা অরুণাচল প্রদেশে সম্প্রতি নির্মিত জেলা যা তিরাপ জেলা  দক্ষিণাংশকে উত্কীর্ণ করে গঠিত হয়। জেলাটি পূর্ব মিয়ানমারের সঙ্গে এবং পশ্চিমে ও দক্ষিণে নাগাল্যান্ড রাজ্যের সঙ্গে সীমানায় অংশীদারি। উত্তর দিকে তিরাপ জেলা যা থেকে ২০১২ সনে জেলাটি উত্কীর্ণ করা হয়েছিল। জেলাটির জনসংখ্যা প্রায়  ৬০০০০ এবং আয়তন প্রায় ১২০০ বর্গ কিলোমিটার। লংডিং-এ বছর জুড়ে মনোরম জলবায়ু রয়েছে। পাহাড়ী ভূখণ্ড কারণে, জেলাটির তাপমাত্রা পরিসর ১৫ ডিগ্রী (শীতকালে) থেকে ৩০ ডিগ্রী (গ্রীষ্মকালে)।    ইতিহাস  জেলাটি ঐতিহাসিকভাবে ওয়াঞ্চো জাতির লোকেদের বাসস্থান। কম উত্পাদনশীলতার জন্য় জেলাটি রাজ্যে সবচেয়ে অনগ্রসর অঞ্চল হিসেবে বিবেচিত । নতুন জেলা সৃষ্টির ক্ষেত্রে ৭ ই আগস্ট, ২০০৯ তারিখে প্রাক্তন মুখ্যমন্ত্রী দর্জি খাণ্ডুর সভাপতিত্বে রাজ্য মন্ত্রিসভায় অনুমোদন করা হয়। রাজ্য সরকার জেলাটির সীমানা চূড়ান্তকরণের জন্য ২৩ ই জুন, ২০১০ তারিখে একটি উচ্চ- ক্ষমতা কমিটি গঠন করে। ১১ ই আগস্ট ২০১১ তারিখে উচ্চ ক্ষমতা কমিটি কর্তৃক দাখিলকৃত  প্রতিবেদন অনুযায়ী, ২৬ ই সেপ্টেম্বর ২০১১ তারিখে নেপথ্যকণ্ঠভোটের মাধ্যমে অরুণাচল প্রদেশ অধ্য়াদেশ - ২০১১ পাশ দিয়ে লংডিং জেলাটি সৃষ্টি করা হয়।জেলাটি আনুষ্ঠানিকভাবে মুখ্যমন্ত্রী নবাম টুকি কর্তৃক ১৯ ই মার্চ ২০১২ তারিখে উদ্বোধন করা হয়।   বিভাগসমূহ  জেলাটি ছয় মহকুমা নিয়ে গঠিত। যথাঃ- (১) লংডিং,(২) কানুবাড়ি, (৩) পংচুয়া, (৪) ওয়াক্কা, (৫) লাউনু ও (৬) পুমাও। ইহার অন্তর্ভুক্ত  গ্রামগুলো হচ্ছেঃ- লংফং, নিয়ানু, নিয়াউসা, সেনুয়া, সেনুয়া নক্সা, জেদুয়া, নজিনু, মিন্টং, চানু, লংচান, চুবাম, রুসা এবং রংলুয়া।   জনপরিসংখ্যান  জেলাটিতে প্রধানত ওয়াঞ্চো জাতির লোকেদের বসবাস করে। এরা সাংস্কৃতিকভাবে নাগা মানুষদের মতই। এরা বন্দুক তৈরী, কাঠ খোদাই ও গুটিকা তৈরী ইত্য়াদির অভ্যাস করে থাকে। এরা এক ধরনের কর্তন এবং দগ্ধ চাষ অনুসরণ  যা ঝুম চাষ নামে পরিচিত।এখনও অনেক মানুষ সর্বপ্রাণবাদ অনুসরণ করে তবুও কয়েকজন খ্রিস্টধর্মে দীক্ষিত করেছেন। অন্যান্য় মানুষ নকটি মানুষ, কোন্য়াক মানুষ ও নাগা মানুষ অন্তর্ভুক্ত জেলাটিতে বসবাস করে।জেলাটিতে আনুমানিক  জনসংখ্যা ৬০,০০০ ।    তথ্য়সূত্র   বিষয়শ্রেণী:অরুণাচল প্রদেশের জেলা বিষয়শ্রেণী:লংডিং জেলা বিষয়শ্রেণী:২০১২-এ অরুণাচল প্রদেশে প্রতিষ্ঠিত বিষয়শ্রেণী:ভারতের সংখ্যালঘু ঘনীভূত জেলা
ব্যাফিন উপসাগর উত্তর আটলান্টিক মহাসাগরের একটি প্রান্তিক সাগর, যা ব্যাফিন দ্বীপ এবং গ্রীনল্যান্ডের দক্ষিণ-পশ্চিম উপকূলের মধ্যবর্তী স্থানে অবস্থিত। এটি ডেভিস প্রণালী এবং ল্যাব্রাডর সাগর হয়ে আটলান্টিকের সাথে সংযুক্ত। সংকীর্ণ ন্যারেস প্রণালী উত্তর মহাসাগরের সাথে ব্যাফিন উপসাগরকে সংযুক্ত করেছে। বরফ আচ্ছাদিত থাকায় এবং খোলা এলাকায় প্রচুর ভাসমান বরফ ও হিমশৈলীর কারণে বছরের অধিকাংশ সময় উপসাগরটি নৌ চলাচলের অনুপযুক্ত থাকে।Circulation and generation of the North Water Polynya, Northern Baffin Bay. (PDF) . Retrieved on 2013-03-22.   তথ্যসূত্র   বিষয়শ্রেণী:উপসাগর বিষয়শ্রেণী:আটলান্টিক মহাসাগরের প্রান্তিক সাগর বিষয়শ্রেণী:উত্তর মহাসাগরের সাগর বিষয়শ্রেণী:গ্রীনল্যান্ডের সাগর বিষয়শ্রেণী:উত্তর আমেরিকার সাগর বিষয়শ্রেণী:উত্তর মহাসাগরের প্রান্তিক সাগর বিষয়শ্রেণী:উত্তর আমেরিকার ভূগোল
দ্য হিউয়ন টাইমস (১৯১০-১৯৩৩), পরবর্তীতে হিউয়ন অ্যান্ড ডারওয়েন্ট টাইমস (১৯৩৩-১৯৪২) অস্ট্রেলিয়ার তাসমানিয়ার ফ্রাঙ্কলিন থেকে প্রকাশিত একটি ইংরেজি ভাষার সংবাদপত্র ছিল।    ইতিহাস  সংবাদপত্রটি ১৯১০ সালের১৬ ফেব্রুয়ারি প্রথম প্রকাশিত হয়েছিল। সিডনি ওয়েন্টওয়ার্থ অ্যাডিসন, হিউয়ন নিউজপেপার কোম্পানি লিমিটেডের ব্যবস্থাপক-সম্পাদক হিসেবে এটির প্রকাশ শুরু করেছিলেন। এটি একটি পাক্ষিক পত্রিকা ছিল, ১৯৩১ সালে এটি সাপ্তাহিক সংবাদপত্রে পরিণত হয়েছিল।"TASMANIA Post Office Directory for 1911–12, p. 580. Archives Tasmania. Retrieved 28 September 2018. ১৯৩৩ সালে প্রকাশনার নাম পরিবর্তন করে হিউয়ন ও ডারওয়েন্ট টাইমস  করা হয় এবং ডারওয়েন্ট উপত্যকা অঞ্চলে পাঠকদের জন্য একটি অতিরিক্ত বিভাগ অন্তর্ভুক্ত করা হয়। ১৯৪২ সালে দ্বিতীয় বিশ্বযুদ্ধ চলাকালে যুদ্ধের পর পরিস্থিতি স্বাভাবিক হলে পুনরায় প্রকাশনা শুরু করবে এই আশায়  এটির পরিচালনা পর্ষদ দ্বারা প্রকাশনা স্থগিত করা হয়েছিল।   ডিজিটাল মাধ্যমে  অস্ট্রেলিয়ার ন্যাশনাল লাইব্রেরির অস্ট্রেলিয়ান নিউজপেপারস ডিজিটাইজেশন প্রোগ্রামের অংশ হিসেবে হিউয়ন টাইমস এবং হিউয়ন অ্যান্ড ডারওয়েন্ট টাইমসকে ডিজিটাল মাধ্যমে রূপান্তর করা হয়েছে, পত্রিকাটি  ট্রোভ -নামক লাইব্রেরি চাহিদা সেবায় উপলব্ধ আছে।   তথ্যসূত্র   বিষয়শ্রেণী:তাসমানিয়ার বিলুপ্ত সংবাদপত্র বিষয়শ্রেণী:ট্রোভ-এ উপলব্ধ সংবাদপত্র বিষয়শ্রেণী:১৯১০-এ প্রতিষ্ঠিত সংবাদপত্র
কোনা কুমিরের খিল (বৈজ্ঞানিক নাম: Microphis cuncalus) (ইংরেজি: Crocodile Tooth Pipefish) হচ্ছে Syngnathidae পরিবারের Microphis গণের একটি স্বাদুপানির মাছ।  বর্ণনা  বিস্তৃতি এই মাছ ভারতের পশ্চিমবঙ্গ, উড়িষ্যা, তামিলনাড়ু, মহারাষ্ট্র, কেরালা এবং বাংলাদেশ ও শ্রীলংকায় পাওয়া যায়।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র Talwar, P.K. and A.G. Jhingran (1991) Inland fishes of India and adjacent countries. Volume 2., A.A. Balkema, Rotterdam.  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:শ্রীলঙ্কার মাছ
মৃত্তিকা মায়া বাংলাদেশের জাতীয় চলচ্চিত্র পুরস্কারপ্রাপ্ত একটি চলচ্চিত্র। ২০১২ সালের সরকারি অনুদানে নির্মিত এই  চলচ্চিত্রটির কাহিনি, চিত্রনাট্য ও সংলাপ এবং পরিচালনা করেন গাজী রাকায়েত। চলচ্চিত্রটি যৌথভাবে প্রযোজনা করে চারুনিড়ম অডিও ভিজ্যুয়াল ও ইমপ্রেস টেলিফিল্ম। চলচ্চিত্রটি ৬ সেপ্টেম্বর, ২০১৩ তারিখে মুক্তি পায়।   কাহিনী  ক্ষীরমোহন পাল (রাইসুল ইসলাম আসাদ) পেশায় কুমার এবং বিপত্মীক। এতিম নাতনি পদ্মকে (শর্মীমালা) নিয়ে থাকেন। নিজের তিন সন্তানের একজন স্ত্রীসহ মারা যায় (পদ্মর মা-বাবা)। আর দুজন থাকে শহরে। একজন ব্যাংকের পিয়ন, অন্যজন ব্যবসা করে। ক্ষীরমোহন বাবুর কুমোর পেশাকে তারা গ্রহণ করে না। এমনকি তার এই পেশাকে ছোটলোকের কাজ বলে মনে করে। আর্থিক লাভের জন্য তারা বাবার কর্মকে বিক্রি করতে চায়।  ক্ষীরমোহন পালের নাতনি পদ্ম দেখতে শ্যাম বর্ণের। এ জন্য কোনো পাত্রপক্ষ তাকে পছন্দ করে না। এদিকে পদ্ম তাদের বাড়িতে আশ্রিত বৈশাখকে (তিতাস জিয়া) ভালোবাসে। ক্ষীরমোহন বাবু ছোট বেলায় বৈশাখকে তার বটতলার বৈশাখী মেলায় কুঁড়িয়ে পায়। বৈশাখী মেলায় কুড়িয়ে পেয়েছেন বলে নাম রাখেন বৈশাখ।  একদিন পদ্মের বুড়ো বয়সের এক ধনী লোকের সাথে বিয়ে হয়ে যায়।  ক্ষীরমোহন মৃত্যুর কালে তার সকল জায়গা-জমি, সহায়-সম্পত্তি এবং বটবৃক্ষ বৈশাখকে দিয়ে যায়। ভালোবাসার মানুষকে হারিয়ে বৈশাখ ক্ষীরমোহনের দান করা সম্পত্তি প্রত্যাখ্যান করে।   অভিনয়   শর্মীমালা  তিতাস জিয়া  রাইসুল ইসলাম আসাদ  মামুনুর রশীদ  অপর্ণা ঘোষ  লুৎফর রহমান জর্জ  পীযূষ বন্দ্যোপাধ্যায়   পুরস্কার ও মনোনয়ন   জাতীয় চলচ্চিত্র পুরস্কার  ২০১৩ সালের জন্য জাতীয় চলচ্চিত্র পুরস্কারে এই চলচ্চিত্রটি রেকর্ড ১৭টি বিভাগে পুরস্কার লাভ করে। জাতীয় চলচ্চিত্র পুরস্কারে মৃত্তিকা মায়া যেসব বিভাগে পুরস্কার জিতেছে সেগুলো হচ্ছে— সেরা ছবি, সেরা পরিচালক, সেরা গল্প, সেরা সংলাপ, সেরা চিত্রনাট্য, সেরা অভিনেতা (তিতাস জিয়া), সেরা অভিনেত্রী (শর্মীমালা), সেরা পার্শ্ব অভিনেতা (রাইসুল ইসলাম আসাদ), সেরা পার্শ্ব অভিনেত্রী (অপর্ণা ঘোষ), খল চরিত্রে সেরা অভিনেতা (মামুনুর রশীদ), সেরা আবহ সংগীত (এ কে আজাদ), সেরা চিত্রগ্রাহক (সাইফুল ইসলাম বাদল), সেরা সম্পাদনা (শরীফুল ইসলাম রাসেল), সেরা শিল্প নির্দেশক (উত্তম গুহ), সেরা পোশাক পরিকল্পনা (ওয়াহিদা মল্লিক জলি), সেরা শব্দগ্রহণ (কাজী সেলিম) এবং সেরা রূপসজ্জা (মোহাম্মদ আলী বাবুল)।   তথ্যসূত্র    বহিঃসংযোগ     বিষয়শ্রেণী:২০১৩-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:ইমপ্রেস টেলিফিল্মের চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:সেরা চলচ্চিত্র বিভাগে মেরিল-প্রথম আলো সমালোচক পুরস্কার বিজয়ী
দ্য নেট (ইংরেজি ভাষায়: The Net) ইরোইন উইনকার পরিচালিত ১৯৯৫ সালের একটি আমেরিকান সাইবার থ্রিলার চলচ্চিত্র । অভিনয় করেছেন, সান্ড্রা বুলক, জের্মি নর্থাম ও ডেনিস মিলার।   কাহিনী সংক্ষেপ  এন্জ্যালা বেনেট(সান্ড্রা বুলক), একজন কম্পিউটার ইঞ্জিনিয়ার যিনি দিনের অধিকাংশ সময় বাড়িতে কাটান এবং তার সব বন্ধু অনলাইন কেন্দিৃক । অনলাইন এর বাইরে তার মাত্র কয়েকজন বন্ধু আছে । তার প্রথম ছুটির সময় সে কম্পিউটার গুপ্তচরবৃত্তির সাথে জরিয়ে পড়ে।   শ্রেষ্ঠাংশে   সান্ড্রা বুলক - এন্জ্যালা বেনেট, চরিত্রে  জের্মি নর্থাম - জ্যাক ড্যাবলিন  ডেনিস মিলার - ড. অ্যালেন চ্যাম্পিয়ন  ওয়েনডি গাজেলী - রাথ মার্কস  ক্যান হাওয়ার্ড - মিখাইল বার্গস্টোর্ম   প্রযোজনা  থাম্ব|দ্য প্রপোজালের প্রিমিয়ারে স্যান্ড্রা বুলক ১৯৯৪ সালের অক্টোবরে সান্ড্রা বুলক ঘোষণা দেন তিনি মধ্য -জানুয়ারী থেকে ১০ এপ্রিল,১৯৯৫ এর মধ্যে দ্য নেটর চিত্রগ্রহণ করবেন। ১৯৯৫ সালের জানুয়ারির ৫ তারিখ সান ফ্রান্সিসকো এর মসকন সেন্টার ও ম্যাকওয়ার্ল্ড সেই সাথে এপ্রিলে ওয়াশিংটন, ডি.সি.তে দ্য নেটর চিত্রগ্রহণ করা হয়েছিল।   গ্রহণ   বক্স অফিস  ’’দ্য নেট‘’ এর আনুমানিক বাজেট ছিল $২২ মিলিয়ন এবং ২৮ জুলাই ১৯৯৫ তারিখে মুক্তি পায়।গার্হস্থ্য বক্স অফিসে $৫০,৭২৭,৯৬৫ ও বিদেশী বাজার সহ, চলচ্চিত্রটি বিশ্বব্যাপী মোট $১১০,৬২৭,৯৬৫ ডলারের ব্যবসা করে। অতিরিক্ত ভাড়াবাবদ যুক্তরাষ্ট্রর মধ্যে $২৩,৭৭১,৬০০ আয় করে।   সমালোচনা  ’’দ্য নেট‘’ এর প্রতিক্রিয়া ছিল মিশ্র।রটেন টম্যাটোস এ ৪৭ রিভিউর উপর ভিত্তি করে ১০ এর মধ্যে গড়ে ছিল ৫.১ যার মধ্যে ৩৬% ইতিবাচক মতামত দিয়েছিল।পুলিৎজার পুরস্কার বিজয়ী মার্কিন চলচ্চিত্র সমালোচক ও চিত্রনাট্য লেখক রজার ইবার্ট ৪ এর মাঝে ৩ স্টার দেন। এন্টারটেনমেন্ট উইকলিতে ওয়েন গ্লিবারম্যান সান্ড্রা বুলক এর অভিনয় সম্পর্কে লিখেছিলেন, Bullock pulls you into the movie. Her overripe smile and clear, imploring eyes are sometimes evocative of Julia Roberts.   টিভি সিরিজ এবং সিকুয়্যাল   ১৯৯৮ সালে শুরু হয় ’দ্য নেট’ এর টিভি সিরিয়াল যা ১৯৯৯ সাল পর্যন্ত প্রাচার হয়েছিল।এতে এন্জেলা বেনেট চরিত্রে অভিনয় করেছিলেন ব্রুক লেংটন।  ২০০৬ সালে কার্লেস উইনকার এর পরিচালনায় বের হয় ’দ্য নেট’ এর সিকুয়্যাল দ্য নেট ২।   বহিঃসংযোগ            তথ্যসূত্র   বিষয়শ্রেণী:১৯৯৫-এর চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:সাইবার থ্রিলার চলচ্চিত্র বিষয়শ্রেণী:মেক্সিকোর পটভূমিতে চলচ্চিত্র বিষয়শ্রেণী:হত্যাকারী সম্পর্কে চলচ্চিত্র বিষয়শ্রেণী:সান ফ্রান্সিস্কোর পটভূমিতে চলচ্চিত্র বিষয়শ্রেণী:সান ফ্রান্সিস্কোতে ধারণকৃত চলচ্চিত্র বিষয়শ্রেণী:বিচারের অপপ্রয়োগ সম্পর্কে চলচ্চিত্র বিষয়শ্রেণী:লস অ্যাঞ্জেলেসের পটভূমিতে চলচ্চিত্র বিষয়শ্রেণী:ওয়াশিংটন, ডি.সি.র পটভূমিতে চলচ্চিত্র বিষয়শ্রেণী:টেকনো-থ্রিলার চলচ্চিত্র বিষয়শ্রেণী:মার্কিন রহস্য থ্রিলার চলচ্চিত্র বিষয়শ্রেণী:১৯৯০-এর দশকের মার্কিন চলচ্চিত্র বিষয়শ্রেণী:১৯৯০-এর দশকের ইংরেজি ভাষার চলচ্চিত্র বিষয়শ্রেণী:মার্কিন মারপিটধর্মী রোমাঞ্চকর চলচ্চিত্র বিষয়শ্রেণী:কলাম্বিয়া পিকচার্সের চলচ্চিত্র বিষয়শ্রেণী:ইন্টারনেট সম্পর্কে চলচ্চিত্র
রাকেশ চন্দ্র শুক্লা (; ; জন্ম: ৪ ফেব্রুয়ারি, ১৯৪৮ - মৃত্যু: ২৯ জুন, ২০১৯) কানপুরে জন্মগ্রহণকারী প্রথিতযশা ভারতীয় আন্তর্জাতিক ক্রিকেটার ছিলেন।Former India spinner Rakesh Shukla passes away ভারত ক্রিকেট দলের অন্যতম সদস্য ছিলেন তিনি। ১৯৮২ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ভারতীয় ক্রিকেটে দিল্লি ও বাংলা এবং ইংরেজ কাউন্টি ক্রিকেটে ডারহাম দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে নিচেরসারিতে ব্যাটিংয়ের পাশাপাশি লেগ ব্রেক গুগলি বোলিংয়ে পারদর্শী ছিলেন রাকেশ শুক্লা।   প্রথম-শ্রেণীর ক্রিকেট  কানপুরে জন্মগ্রহণকারী রাকেশ শুক্লা ঘরোয়া ক্রিকেটে দূর্দান্ত লেগ ব্রেক বোলার ও ব্যাটসম্যান বড় ভাই আনন্দ শুক্লা’র চেয়ে সাত বছরের ছোট ছিলেন।  ১৯৬৯-৭০ মৌসুম থেকে ১৯৮৫-৮৬ মৌসুম পর্যন্ত রাকেশ শুক্লার প্রথম-শ্রেণীর খেলোয়াড়ী জীবন চলমান ছিল। অনেকগুলো বছর দিল্লি দলের অন্যতম মেরুদণ্ডকারীর ভূমিকায় অবতীর্ণ হয়েছেন। রঞ্জী ট্রফিতে তার খেলার মান বেশ প্রশংসনীয় ছিল। নিচেরসারির ব্যাটসম্যান ও লেগ ব্রেক - গুগলি বোলার রাকেশ শুক্লা জাতীয় প্রতিযোগিতায় ১৮.৯৮ গড়ে ৩১৩ উইকেট দখল করেন।  ১৯৮১-৮২ মৌসুমে নিজস্ব সেরা খেলা উপহার দেন। কর্ণাটকের প্রথম ইনিংসে ৭০৫ রানের বিপরীতে দিল্লি দলের পক্ষে তিনি রাজেশ পিটারকে নিয়ে নবম উইকেটে অপরাজিত ১১৮ রান তুলেছিলেন।  আন্তর্জাতিক অঙ্গনে সুবিধে লাভ করতে না পারলেও ঘরোয়া ক্রিকেটে বেশ কয়েকবার দূর্দান্ত অল-রাউন্ড ক্রীড়ানৈপুণ্য প্রদর্শন করে স্মরণীয় হয়ে আছেন। এছাড়াও, দেশের অন্যতম শীর্ষস্থানীয় স্পিনারদের একজন ছিলেন। লেগ স্পিনার হিসেবে তিনি গুগলি বোলিং করতে বেশ পছন্দ করতেন। নিজের সেরা দিনগুলো উপযোগী পিচে তার বলগুলো অফ স্ট্যাম্প থেকে বাঁক খেয়ে লেগ সাইডের দিকে চলে যেতো।   টেস্ট ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন রাকেশ শুক্লা। ১৭ সেপ্টেম্বর, ১৯৮২ তারিখে চেন্নাইয়ে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।  ঐ টেস্টটি উভয় দলের প্রথমবারের মুখোমুখি হয়েছিল। বল হাতে ৭/৭০ ও ২/৮২ পান। রয় ডায়াস ও দিলীপ মেন্ডিস তার শিকারে পরিণত হয়েছিলেন। তবে, টেস্ট ক্রিকেট অভিষেক পর্বটি মোটেই সুবিধে হয়নি তার। ঘরোয়া ক্রিকেটে ক্রমাগত সাফল্য লাভ করলেও আর তাকে আন্তর্জাতিক অঙ্গনে খেলতে দেখা যায়নি।   অবসর  ক্রিকেট খেলা থেকে অবসর গ্রহণের পর ক্রিকেট পরামর্শকের ভূমিকায় অবতীর্ণ হয়েছিলেন। ভবিষ্যতের ক্রিকেটারসহ পেশাদার ক্রিকেটারদের উত্তরণে প্রভূতঃ সহায়তা করেছেন। চেতন চৌহানের নেতৃত্বাধীন দিল্লি দল নির্বাচকমণ্ডলীর অন্যতম সদস্য ছিলেন। অল ইন্ডিয়া রেডিওতে ক্রিকেট ধারাভাষ্যকর্মের সাথে সংশ্লিষ্ট ছিলেন।  ২৯ জুন, ২০১৯ তারিখে দিল্লিতে ৭১ বছর বয়সে রাকেশ শুক্লা’র দেহাবসান ঘটে।   তথ্যসূত্র    আরও দেখুন   বক দিবেচা  এম. জে. গোপালন  এক টেস্টের বিস্ময়কারী  বরোদা ক্রিকেট দল  ভারতীয় টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৯৪৮-এ জন্ম বিষয়শ্রেণী:২০১৯-এ মৃত্যু বিষয়শ্রেণী:উত্তরাঞ্চলের ক্রিকেটার বিষয়শ্রেণী:ডারহামের ক্রিকেটার বিষয়শ্রেণী:দিল্লির ক্রিকেটার বিষয়শ্রেণী:পূর্বাঞ্চলের ক্রিকেটার বিষয়শ্রেণী:বাংলার ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:ভারতের টেস্ট ক্রিকেটার বিষয়শ্রেণী:ভারতীয় ক্রিকেট কোচ
350px|right|thumb|লাউয়াছড়া বনের ভেতরদিয়ে প্রবাহিত একটি ছড়া  ছড়া বা ঝিরি (ইংরেজি: Stream) হচ্ছে ছোট ধরনের অগভীর প্রকৃতিক জলপ্রবাহ। একটি স্রোতের প্রবাহ তিনটি ইনপুট দ্বারা নিয়ন্ত্রিত হয় - পৃষ্ঠের পানি, ভূপৃষ্ঠের পানি এবং ভূগর্ভস্থ পানি। ভূপৃষ্ঠ এবং ভূপৃষ্ঠের পানি বৃষ্টিপাতের সময়ের মধ্যে অত্যন্ত পরিবর্তনশীল। অন্যদিকে, ভূগর্ভস্থ পানি একটি অপেক্ষাকৃত ধ্রুবক ইনপুট আছে এবং বৃষ্টিপাতের দীর্ঘমেয়াদী প্যাটার্ন দ্বারা আরও নিয়ন্ত্রিত হয়।  উপমহাদেশে ছোট পাহাড়ি নদীকেই সাধারনত: ছড়া/ঝিরি বলা হয়ে থাকে। ভারতের মেঘালয় ও আসাম ঘেষা বাংলাদেশের উত্তর-পূর্বাঞ্চলে (বিশেষত: বৃহত্তর সিলেট ও নেত্রকোণা, ময়মনসিংহ, শেরপুর এবং জামালপুর জেলায়) ছোট পাহাড়ি জলপ্রবাহ বা ছোট নদীগুলোকে ছড়া নামে অভিহিত করা হয়। অন্যদিকে বাংলাদেশের দক্ষিণ পূর্বাঞ্চলের পাহাড়ি এলাকায় (রাঙ্গামাটি, খাগড়াছড়ি, বান্দরবান, কক্সবাজার এবং চট্টগ্রামের পাহাড়ি এলাকা) ছোট পাহাড়ি নদীগুলো ঝিরি নামে পরিচিত। সেই হিসাবে ছড়া ও ঝিরি একে অপরের প্রতিশব্দ।  ছড়া বা ঝিরিগুলোর কিছু কিছু মৌসুমী হয়ে থাকে। বর্ষায় এগুলোতে পানি প্রবাহ থাকে, শীতের সময় শুকিয়ে যায় কেননা মৌসুমী ছড়া গুলোর উৎস বৃষ্টির পানি। আবার কিছু কিছুতে সারাবছরই পানিপ্রবাহ থাকে। এসব ছড়া বা ঝিরির উৎপত্তি সাধারণত পাহাড়ি ঝর্ণা থেকে হয়ে থাকে।  তথ্যসূত্র   বিষয়শ্রেণী:জল স্রোত বিষয়শ্রেণী:জলরাশি বিষয়শ্রেণী:নদীজ ভূমিরূপ বিষয়শ্রেণী:ভূমিরূপবিজ্ঞান বিষয়শ্রেণী:জলবিজ্ঞান বিষয়শ্রেণী:নদী
মাদ্রাজ টু পন্ডিচেরি () হচ্ছে ১৯৬৬ সালে মুক্তিপ্রাপ্ত একটি তামিল চলচ্চিত্র। চলচ্চিত্রটি পরিচালনা করেছিলেন তিরুমালাই এবং মহালিঙ্গম, আর প্রযোজনা করেছিলেন টি. এস. অধিনারায়ণ, এস. শিবরমণ, জি. কে. সেলভারাজ এবং পি. এম. নাচ্চিমুতু। অভিনয় করেছিলেন কল্পনা, রবিচন্দ্রন, নাগেশ, মনোরমা সহ আরো অনেকে; চলচ্চিত্রটি হিন্দি ভাষায় 'বোম্বে টু গোয়া' (১৯৭২) নামে পুনঃনির্মিত হয়েছিলো। অভিনয়ে রবিচন্দ্রন - ভাস্কর কল্পনা - মালা নাগেশ - বাস কন্ডাক্টর মনোরমা  - ব্রাহ্মণ নারী এ. করুণানিধি - বাস চালক  গানের তালিকা  নং  গান  কণ্ঠশিল্পী  দৈর্ঘ্য ১  "ইয়েন্না এনদান" টি এম সুন্দররাজন পি সুশীলা  ৪ঃ০৫ ২  "ইয়েঙ্গে পায়ানাম"  ৪ঃ০৭ ৩  "মালার পোনড্রা পারুভামে"  টি এম সুন্দররাজন  ৩ঃ১৮ ৪  "হ্যালো মাই ফ্রেন্ড নেঞ্জাতিল ইয়েন্না"  পি সুশীলা  ৩ঃ২৬  তথ্যসূত্র  বহিঃসংযোগ    বিষয়শ্রেণী:তামিল ভাষার চলচ্চিত্র বিষয়শ্রেণী:১৯৬৬-এর চলচ্চিত্র বিষয়শ্রেণী:১৯৬০-এর দশকের তামিল ভাষার চলচ্চিত্র বিষয়শ্রেণী:চেন্নাইয়ের পটভূমিতে চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:চেন্নাইয়ে ধারণকৃত চলচ্চিত্র বিষয়শ্রেণী:পুদুচেরিতে ধারণকৃত চলচ্চিত্র বিষয়শ্রেণী:অন্য ভাষায় পুনর্নির্মিত তামিল চলচ্চিত্র
বিরসা মুন্ডা মেমোরিয়াল কলেজ, ২০১০ সালে প্রতিষ্ঠিত, পশ্চিমবঙ্গের, বাঁকুড়া জেলার অন্তর্গত,  হলুদকানালীর, পিন্ডরা গ্রামে অবস্থিত একটি সাধারণ ডিগ্রি কলেজ। এটি শিল্পকলায় স্নাতক কোর্স অফার করে।  কলেজটি বাঁকুড়া বিশ্ববিদ্যালয় কর্তৃক অনুমোদিত এবং বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত।   বিভাগসমূহ    কলা বিভাগ    বাংলা  ইংরেজি  সাঁওতালি  ইতিহাস  দর্শন  সংস্কৃত  সাঁওতালি  রাষ্ট্রবিজ্ঞান  ভূগোল   স্বীকৃতি  কলেজটি বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত এবং বাঁকুড়া বিশ্ববিদ্যালয় কর্তৃক অনুমোদিত ।    তথ্যসূত্র      বিষয়শ্রেণী:বাঁকুড়া বিশ্ববিদ্যালয়ের অধিভুক্ত কলেজ বিষয়শ্রেণী:বাঁকুড়া জেলার বিশ্ববিদ্যালয় ও কলেজ বিষয়শ্রেণী:২০১০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১০-এ পশ্চিমবঙ্গে প্রতিষ্ঠিত বিষয়শ্রেণী:পশ্চিমবঙ্গের বিশ্ববিদ্যালয় ও কলেজ
জেড এইচ সিকদার বিজ্ঞান ও প্রযুক্তি বিশ্ববিদ্যালয় বাংলাদেশের একটি বেসরকারী বিশ্ববিদ্যালয়। এটি শরীয়তপুর জেলার ভেদরগঞ্জ উপজেলার কার্তিকপুর ইউনিয়নের মধুপুর গ্রামে অবস্থিত।  ইতিহাস জয়নুল হক সিকদার ২০১২ সালে শরীয়তপুরে জেড এইচ সিকদার বিজ্ঞান ও প্রযুক্তি বিশ্ববিদ্যালয় প্রতিষ্ঠিত করে। বিশ্ববিদ্যালয়টি চারটি অনুষদ নিয়ে যাত্রা শুরু করে উপাচার্য প্রফেসর ড. মোহাম্মদ আবদুল মালেক।  উপাচার্য  নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:   জান্নাতুল ফেরদৌস (২০১৮ – ২০১৯)  তালুকদার মোহাম্মাদ লোকমান হাকিম (২০২১ - বর্তমান)  অনুষদ সূমহ বর্তমানে এই বিশ্ববিদ্যায়ে ৪টি অনুষদে ৮টি বিভাগের অধীনে ১২ টি প্রোগ্রামে চালু আছে। সেগুলো হচ্ছে-  মানবিক ও সমাজ বিজ্ঞান অনুষদ  বি.এ.ইন ইংলিশ (সম্মান)  এল এল.বি (সম্মান)  এল এল.বি (পাস)  ব্যবসায় শিক্ষা অনুষদ  বি বি এ  এম বি এ  (রেগুলার)  এম বি এ (প্রফেশনাল)  প্রকৌশলী ও প্রযুক্তি অনুষদ  বি.এস-সি ইন সিভিল ইঞ্জিনিয়ারিং  বি.এস-সি ইন কম্পিউটার সায়েন্স এন্ড ইঞ্জিনিয়ারিং  বি.এস-সি ইন কেমিক্যাল ইঞ্জিনিয়ারিং  বি.এস-সি ইন ইলেকট্রিক্যাল এন্ড ইলেকট্রনিক ইঞ্জিনিয়ারিং বিজ্ঞান অনুষদ  বি.এস-সি ইন এনভাইরনমেন্টাল সায়েন্স  মাস্টার্স ইন পাবলিক হেলথ্  অবস্থান স্থায়ী ক্যাম্পাস জেড এইচ সিকদার বিজ্ঞান ও প্রযুক্তি বিশ্ববিদ্যালয় গ্রাম: মধুপুর, পোস্ট: কার্তিকপুর,  ভেদরগঞ্জ, শরীয়তপুর, বাংলাদেশ।  সিটি ক্যাম্পাস  জেড এইচ সিকদার বিজ্ঞান ও প্রযুক্তি বিশ্ববিদ্যালয়  ২৯৫/জ/১৪, রায়েরবাজার বাজার,  সিকদার রিয়েল এস্টেট, ধানমন্ডি, ঢাকা-১২০৯ বাংলাদেশ।   আরও দেখুন   সরকারি বিশ্ববিদ্যালয়  বেসরকারি বিশ্ববিদ্যালয়  জাতীয় বিশ্ববিদ্যালয়   তথ্যসূত্র   বহিঃসংযোগ  বাংলাদেশ বিশ্ববিদ্যালয় মঞ্জুরী কমিশনের ওয়েবসাইট  বিষয়শ্রেণী:বাংলাদেশের বেসরকারি বিশ্ববিদ্যালয় বিষয়শ্রেণী:শরীয়তপুর জেলার শিক্ষাপ্রতিষ্ঠান
থাম্ব| টনি ব্লেয়ার এবং জর্জ ডব্লিউ বুশ ইরাক যুদ্ধ নিয়ে একান্তে আলোচনা করার পর মিডিয়াকে ভাষণ দিচ্ছেন বুশ-ব্লেয়ার ২০০৩ ইরাক মেমো বা ম্যানিং মেমো হল মার্কিন রাষ্ট্রপতি জর্জ ডব্লিউ বুশ এবং ব্রিটিশ প্রধানমন্ত্রী টনি ব্লেয়ারের মধ্যে দুই ঘন্টার বৈঠকের একটি গোপন মেমো যা ৩১ জানুয়ারি ২০০৩ তারিখে হোয়াইট হাউসে অনুষ্ঠিত হয়েছিল। মেমোতে কথিতভাবে দেখা যাচ্ছে যে, বুশ এবং ব্লেয়ারের প্রশাসন ইতিমধ্যেই সিদ্ধান্ত নিয়েছিল যে দুই মাস পরে ইরাকে আক্রমণ করা হবে। মেমোটি ব্লেয়ারের প্রধান পররাষ্ট্র নীতি উপদেষ্টা ডেভিড ম্যানিং লিখেছেন, যিনি বৈঠকে অংশ নিয়েছিলেন।  মেমোটি তার বিষয়বস্তুর জন্য বিতর্কিত হয়ে উঠেছে, যার মধ্যে সাদ্দাম হোসেনকে সংঘাতে উস্কে দেওয়ার উপায় নিয়ে আলোচনা করা রয়েছে, বুশ জাতিসংঘের (UN) রঙে একটি U-2 স্পাইপ্লেন আঁকার ধারণাটি ভাসিয়ে দিয়েছিলেন এবং ইরাককে উস্কে দেওয়ার জন্য এটিকে ইরাকের উপর দিয়ে উড়তে দিয়েছিলেন। এটিকে গুলি করার জন্য, এইভাবে পরবর্তী আক্রমণের জন্য একটি অজুহাত প্রদান করে।  এটি আরও দেখায় যে বুশ এবং ব্লেয়ার জাতিসংঘের অস্ত্র পরিদর্শকদের দ্বারা গণবিধ্বংসী অস্ত্র আবিষ্কৃত হয়েছে কিনা তা বিবেচনা না করেই আক্রমণ চালানোর জন্য একটি গোপন চুক্তি করছিল, ব্লেয়ারের ব্রিটিশ পার্লামেন্টে দেওয়া বিবৃতির সরাসরি বিপরীতে যে সাদ্দামকে চূড়ান্ত সুযোগ দেওয়া হবে। নিরস্ত্র করা   তথ্যসূত্র   বহিঃসংযোগ The White House meeting that took us to war By Oliver King, Guardian Unlimited, February 2, 2006 Blair-Bush deal before Iraq war revealed in secret memo by Richard Norton-Taylor, The Guardian, February 3, 2006 Bush 'tried to lure Saddam into war using UN aircraft'  by Rosemary Bennett and Michael Evans, The Times, February 3, 2006 Fresh claims about the build-up to Iraq war by BBC World Service, February 3, 2006 Bush Was Set on Path to War, Memo by British Adviser Says by Don Van Natta Jr., New York Times, March 27, 2006  বিষয়শ্রেণী:শ্রমিক দল (যুক্তরাজ্য) এর কেলেঙ্কারি
বল্লী ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন।  অবস্থান ও আয়তন বল্লী ইউনিয়নের আয়তন ৪১৬৫ একর। বল্লী ইউনিয়নের উত্তরে জালালাবাদ ইউনিয়ন, পূর্বে তালা উপাজেলার নগরঘাটা ইউনিয়ন, পশ্চিমে ঝাউডাঙ্গা ও দক্ষিণে সাতক্ষীরা পৌরসভা রয়েছে। জনসংখ্যা ২০০১ সালের পরিসংখ্যান অনুযায়ী বল্লী ইউনিয়নের লোকসংখ্যা ১৫,৬৫৮ জন। এর মধ্যে পুরুষ ৭৯৯২ জন এবং মহিলা ৭৬৬৬ জন। প্রশাসনিক কাঠামো বল্লী ইউনিয়ন সাতক্ষীরা সদর উপজেলার আওতাধীন ১২নং ইউনিয়ন পরিষদ। ইউনিয়নে একটি হাট-বাজার রয়েছেঃ রায়পুর তরকারীর বাজার। শিক্ষা ব্যবস্থা বল্লী ইউনিয়নের সাক্ষরতার হার ৪৯%। এ ইউনিয়নে ১টি উচ্চ মাধ্যমিক বিদ্যালয়, ১টি উচ্চ মাধ্যমিক বালিকা বিদ্যালয়, ১টি নিন্ম মাধ্যমিক বিদ্যালয়, ২টি মাদ্রাসা ও ৭টি প্রাথমিক বিদ্যালয় রয়েছে।  ধর্মীয় অবকাঠামো  তথ্যসূত্র  বহিঃসংযোগ বল্লী ইউনিয়নের তথ্য বাতায়ন   বিষয়শ্রেণী:সাতক্ষীরা সদর উপজেলার ইউনিয়ন  বিষয়শ্রেণী:সাতক্ষীরা জেলার ইউনিয়ন